Seitsmelapselisest perest pärit Maali-Liina Kulla lõpetas Hugo Treffneri gümnaasiumi kuldmedaliga. Kolme riigieksami - keemia, matemaatika ja kirjandi - eest sai ta 100 punkti, inglise keele eksamil kogus 96 ja bioloogias 97 punkti.  Maali-Liina kuulub Tartu Salemi baptistikogudusest  välja kasvanud 3D-kogudusse. Kogudusekaaslased iseloomustavad teda väga aktiivse noorena.  «On siiras rõõm, et selline tark ja tubli noor inimene kuulub kirikunoorte hulka. Koolitarkus ja piiblitarkus ei ole vastandid, vaid täiendavad teineteist. Õnne ja edu talle edaspidiseks,» soovib lehe nõukogu esimees Jüri Ehasalu.  Eesti Kirik